Hosē Ortega i Gasets

Hosē Ortega i Gasets (, dzimis  Madridē, Spānijā, miris ) bija spāņu filozofs un kritiķis.

 Dzīvesgājums 

Dzimis  Madridē, viņa tēvs bija laikraksta "El Imparcial" vadītājs, savukārt pats laikraksts piederēja Hosē mātes ģimenei.

Laikā no 1891. līdz 1897. gadam mācījies pie jezuītiem Malagā, kur apguvis latīņu un sengrieķu valodu. 1897.-1898. apmeklējis Deusto Universitāti Bilbao, 1898.—1904. — Komplutense Universitāti Madridē, iegūstot doktora grādu filozofijā. No 1905. līdz 1907. gadam turpinājis studijas Vācijā — Leipcigā, Nirnbergā, Ķelnē, Berlīnē un Marburgā. Tieši Marburgas Universitātē ietekmējies no vācu filozofijas skolas — neokantisma pārstāvjiem Hermana Koena, Paula Natorpa un Martina Heidegera, kā arī citiem.

Atgriezies Spānijā, 1909. gadā Ortega i Gasets kļuva par filozofijas, loģikas un ētikas profesoru, bet no 1910. gada līdz pilsoņu karam 1936. gadā bija Komplutense Universitātes Metafizikas katedras vadītājs.

1917. gadā Ortega i Gasets sāka publicēties laikrakstā "El Sol", kur eseju sērijā publicēja darbus "Bezmugurkaulainā Spānija" (España invertebrada) un "Masu sacelšanās" (La rebelión de las masas), pēdējais atnesa viņam starptautisku atzinību. 1923. gadā viņš nodibināja žurnālu "Revista de Occidente", kas darbojās līdz 1936. gadam."Ortega y Gasset, José." Biographies. Answers Corporation, 2006. Answers.com, pārskatīts .

Sākoties pilsoņu karam, Ortega i Gasets pameta valsti, dzīvoja Francijā, Holandē, Argentīnā un Portugālē līdz Otrā pasaules kara beigām. Pēc tam dzīvojis Spānijā un Portugālē līdz pat nāvei Madridē .

Uzskatījis, ka Rietumu civilizācijas pagrimuma cēlonis ir komunisms un fašisms.Ortega i Gasets, šķirklis enciklopēdiskajā izdevumā "Ideju vārdnīca" (The Hutchinson Dictionary of Ideas, Helicon Publishing Ltd, 1994), Zvaigzne ABC, Rīga; 390. lpp Stipri ietekmējis Spānijas filozofijas domu 20. gadsimta sākumā.Ortega i Gasets, šķirklis LPE, Galvenā enciklopēdiju redakcija, Rīga, 1986; 7. sējums, 358. lpp

 Atsauces un piezīmes 

 Ārējās saites 

 Hosē Ortega i Gasets (1883—1956), Marks Ņečajevs, raksts portālā ¼ Satori
 Hosē Ortegas i Gaseta fonds 
 Hosē Ortegas i Gaseta darbi Moškova bibliotēkā 

Kategorija:1883. gadā dzimušie
Kategorija:1955. gadā mirušie
Kategorija:Madrides apgabalā dzimušie
Kategorija:Spāņu filozofi
Kategorija:Spāņu valodā rakstošie
Kategorija:20. gadsimta filozofi
Kategorija:Literatūras kritiķi
Kategorija:Sociologi